open-index/open-wikipedia-markdown huggingface dataset:
Taito Hoffrén

**Taito Hoffrén** (16. maaliskuuta 1974 Kuopio – 18. lokakuuta 2024 Pukkila) oli Sibelius-Akatemian kansanmusiikin osastolla koulutuksensa saanut suomalainen laulaja, muusikko ja säveltäjä. Hoffrénilla oli laaja kokemus työskentelystä erilaisissa teatterituotannoissa niin esiintyjänä kuin säveltäjänä ja äänisuunnittelijanakin. Suomen arvostelijain liitto palkitsi Hoffrénin Kritiikin kannuksilla vuonna 2005 taiteellisesta työstään ja erityisesti musiikistaan ja äänimaailmastaan Kuopion kaupunginteatterin näytelmään Maa on syntinen laulu. Vuodesta 2001 lähtien Hoffrén toimi myös freelance-äänittäjänä. 

Hoffrén oli perehtynyt Arhippa Perttusenrunolauluihin. Hän esitti Perttusen runoja kahdessa konserttisarjassa, joista ensimmäinen kuultiin Juminkeossa Kuhmossa vuonna 2003 ja toinenHelsingissä vuonna 2007. Hoffrén toimi vuosina 2006*–*2015 Kainuussa ja Vienan Karjalassa järjestettävän kansanmusiikkijuhla Sommelon taiteellisena johtajana.

## Lähteet

## Aiheesta muualla
*Taito Hoffrénin kotisivut
Haarukka (täsmennyssivu)

**Haarukka** voi tarkoittaa seuraavia asioita:

* haarukka, ruokailuväline
* haarukka, purjealuksessa maston yläosasta yläviistoon perään päin ulkoneva purjeenkiinnityspuu, kahveli.
* etuhaarukka, polkupyörässä etupyörän runkoon ja ohjaustankoon yhdistävä osa
* haarukka, shakkitermi
* muu kaksi- tai useampihaarainen esine, esimerkiksi kiinnityshaarukka
* haara, haarauma, hanka
* hakuammunnassa maalin vastakkaisille puolille osuneiden iskemien väli
* kuvaannollisesti: ääriarvojen väli, ääriarvot.
* vanhanaikaisessa analogisessa puhelinkoneessa muuntaja, joka estää oman puheen kytkeytymisen omaan kuulokkeeseen.
PacWest Racing

**PacWest Racing** oli vuonna 1993 perustettu Champ Car/CART-talli, jonka omisti Bruce McCaw. Tallin ensimmäinen kokonainen kausi oli 1994, jolloin kuljettajina olivat Dominic Dobson ja Scott Sharp. Tunnettuja tallin entisiä kuljettajia ovat muun muassa Mark Blundell ja Roberto Moreno.
 
## Kuljettajia
* Mark Blundell (1996–2000)
* Scott Dixon (2001–2002)
* Dominic Dobson (1993–1994)
* Teo Fabi (1996)
* Juan Manuel Fangio II (1995)
* Adrian Fernandez (1997)
* Mauricio Gugelmin (1995–2001)
* Roberto Moreno (1999)
* Oriol Servia (2002)
* Scott Sharp (1994)
* Danny Sullivan (1995)

## Lähteet
Varjus

__NOTOC__
**Varjus** on Saija Varjuksen viides studioalbumi, joka julkaistiin lokakuussa 2007.

Levy sisältää pääosin uusia kappaleita, mutta mukana on myös Eppu Normaali -cover "Pimeyden tango" sekä Juice Leskinen -cover "Mimosan hipiä". Leskinen lupasi Varjuksen mukaan alkujaan säveltää levylle yhden täysin uuden kappaleen levyn tuottaneen Kankaanpään melodian pohjalta, mutta työ jäi kuitenkin kesken. Sen sijaan hän ehdotti, että Varjus voisi täysin uuden kappaleen sijaan laulaa levylle version Juice Leskinen Grand Slamin balladista "Mimosan hipiä". Singlenä julkaistu "Sähköö" on duetto Pate Mustajärven kanssa.

Albumia on kutsuttu iskelmämusiikin ja manserockin yhteensulautumaksi. Sen tuotti Ari Kankaanpää.

## Kappaleet
# 
# 
# 
# 
# 
# 
# 
# 
#  (feat. Pate Mustajärvi)
# 
# 

## Lähteet
Yrjö Hormia

**Yrjö Nikolai Hormia** (sukunimi aikaisemmin **Häyrynen**; 21. huhtikuuta 1900 Jyväskylä – 2. tammikuuta 1963 Savonlinna) oli suomalainen pappi ja kristillinen kirjailija. 

## Elämänvaiheet
Yrjö Hormia toimi Pyhärannan kirkkoherrana 1935–1944 ja Säämingin kirkkoherrana vuosina 1945–1962. Hormian puoliso oli Aili Olga Salo, heidän pojastaan Martti Sakari Hormiasta (s. 1932) tuli lääkäri. Muista Hormian pojista Osmo Hormia oli Tukholman yliopiston professori ja kielen ja kirjallisuudentutkija ja Armo Hormia oli psykiatri ja kirjankustantaja.

## Teoksia
Hormia julkaisia sekä uskonnollisia että muita teoksia, osin myös omakustanteina
* *”Katso, kaikki on uudeksi tullut”: uskonnollisia runoja*. 1929 (nimellä Yrjö Häyrynen)
* *Pyhämaan - Pyhärannan 300-vuotisvaiheita*. Omakustanne, Rauma 1939
* *Seurakuntaan saatiin körttipappi : herännäiskuvaus*. Otava 1941
* *Tule Jeesuksen luo : kehoitussanoja nuorille*, tekijät Yrjö Hormia, U. P. Koskenvoima, Toivo Winter. Rauma 1941
* *Sukukirja : kirkkoherra Matthias Melanderin (1639-1674) jälkeläisiä Pyhärannassa, Pyhämaassa ja niiden ympäristössä*. Omakustanne, Pori 1945
* *Vihaa ja rakkautta*. Karisto 1955
* *Rukoilevaisen kansan hengellisiä äitejä*. Omakustanne, Savonlinna 1956
* *Halullisia sieluja ja hengellisiä isiä*. Omakustanne, Savonlinna 1959
* *Aarre saviastiassa : herännäiskuvaus*. Kajo, Turku 1962

## Lähteet

## Kirjallisuutta
* Risto Toivonen: *Kirkkotiellä. Yrjö Häyrysen suvun matkassa Korpilahden Markkulasta Säämingin pappilaan*. Savonlinna 2000

## Aiheesta muualla
* Yrjö Hormia : ''Säätyläisnimiä Pyhämaan ja Pyhärannan rahvaan keskuudessa'', Genos 12(1941), s. 34-43 
* Yrjö Hormia : ''Pyhämaan ja Pyhärannan vanhimmat maanomistajasuvut'', Genos 14(1943), s. 92-107
Michael Scott (kirjailija)

**Michael Scott** (s. 1959 Dublin) on irlantilainen kirjailija. Hän on julkaissut kirjoja myös nimellä Anna Dillon.

Scottin kaikki kuusi *[[Kuolemattoman Nicholas Flamelin salaisuudet]]* -kirjasarjan osaa ovat päässeet *[[The New York Times]]in* bestseller-listalle, ja niitä on julkaistu 37 maassa.

## Suomennetut teokset
* 
* 
* 

## Lähteet

## Aiheesta muualla
* Michael Scottin kotisivut
Blackie Koskela

**Hilda Koskelo**, käytti kirjailijanimeä **Blackie Koskela** (15. lokakuuta 1893 Nurmes &ndash; 25. maaliskuuta 1980 Helsinki) oli suomalainen kirjailija.

Nurmeksen Ylikylässä syntynyt Koskelo muutti vanhemman veljensä kanssa siirtolaiseksi Yhdysvaltoihin vuonna 1913. Yhdysvalloissa hän työskenteli muun muassa liikealalla ja koettuaan uskonnollisen herätyksen hän siirtyi Pelastusarmeijan palvelukseen.  Koskelo palasi Suomeen 1931 ja toimi sitten lehtien avustajana ja kirjoitti myös Blackie Koskelan nimellä useita kirjoja suomalaisten siirtolaisten elämästä Yhdysvalloissa.

## Teoksia
* *Taaloja tavoittelemassa*.   Pellervo-seura 1948
* *Amerikan perintö*.   Kuva ja sana 1949
* *Kapteeni Helena*.   Kuva ja sana 1950
* *Heikki tuli Amerikasta: kolminäytöksinen kansannäytelmä*.  Karisto 1950
* *Lähimmäiset: kaksinäytöksinen näytelmä*.  Karisto 1951
* *Juuret: yksinäytöksinen kansannäytelmä*.  Karisto 1952 
* *Vaaralle nousee sumu*.  Karisto 1954 
* *Intia - vastakohtien maa : pelastusarmeijan Brigadöörin Hilma Mäntylän kokemuksia*.   Kirjapaja 1956
* *Merapi apu*.   Kirjapaja 1962

## Lähteet
Norman Spinrad

**Norman Richard Spinrad** (s. 1940) on yhdysvaltalainen tieteiskirjailija. Hän on naimisissa kirjailija N. Lee Woodin kanssa. Hän on asunut Yhdysvaltojen lisäksi Englannissa. Nykyisin hän asuu Pariisissa Ranskassa.

Spinrad työskenteli aluksi kustannusalalla, mutta ryhtyi vuonna 1966 kokopäiväiseksi kirjailijaksi. Hän on julkaissut parikymmentä romaania sekä novelleja, tv-käsikirjoituksia, poliittisia kolumneja, esseitä ja sanoituksia. Lisäksi hän on toiminut elokuva-arvostelijana, radiojuontajana ja laulajana.

Spinrad toimi Science Fiction and Fantasy Writers of America -yhdistyksen puheenjohtajana vuosina 1980–1982 ja uudelleen 2001–2002.

## Suomennetut romaanit
* 
* 
* 
* 

## Kirjallisuutta
* *Ulkomaisia tieteiskirjailijoita 1*. Toimittaneet Toni Jerrman ja Vesa Sisättö. BTJ Kirjastopalvelu, 2004. 

## Aiheesta muualla
* Kotisivut . 
* Sari Peltoniemi: Kapteenin tarina . Kalaksikukko 6.7.1999.
* Jukka Halme: Kapteenin tarina. Aikakone 26.1.2000.
* Pertti Avola: Spinrad pohtii ihmisen kaipuuta mahdottomaan. Helsingin Sanomat 30.7.1999.
Version 2.0

**Version 2.0** on yhdysvaltalaisen rockyhtye Garbagen toinen studioalbumi. Levyllä yhtye jatkoi debyyttialbumiltaan tuttua soundia yhdistelemällä raskaita rockriffejä elektronisiin sampleihin ja runsaaseen, monikerroksiseen tuotantoon. Albumilta julkaistiin yhteensä kuusi singleä: *Push It*, *I Think I'm Paranoid*, *Special*, *When I Grow Up*, *You Look So Fine* ja *The Trick Is to Keep Breathing*, joista viimeinen vain osassa Eurooppaa.

## Kappaleet

#"Temptation Waits" – 4:36
#"I Think I'm Paranoid" – 3:38
#"When I Grow Up" – 3:24
#"Medication" – 4:08
#"Special" – 3:43
#"Hammering in My Head" – 4:52
#"Push It" – 4:02
#"The Trick Is to Keep Breathing" – 4:12
#"Dumb" – 3:50
#"Sleep Together" – 4:03
#"Wicked Ways" – 3:43
#"You Look So Fine" – 5:24

Lisäksi albumin Japanin julkaisulla ovat bonuskappaleet:
*"Lick the Pavement" - 2:41
*"Thirteen" (Chilton, Bell) - 3:28 (Cover Big Star -yhtyeen kappaleesta)
*"Push It" (Boom Boom Satellites remix) - 6:44

## Lähteet
Tiltti

**Tiltti** eli **tilttaaminen** on pokeritermi, joka tarkoittaa pelaajan turhautumista esimerkiksi toistuvan huonon onnen takia. Tiltissä pelaaja ajautuu vahvaan negatiiviseen emotionaaliseen tilaan,
johon liittyy kontrollin menetys, heikentynyt päätöksenteko ja välinpitämättömyys mahdollisista tulevista tappioistaan.

Tilttaamiseen liittyy tyypillisesti vahva epäoikeudenmukaisuuden tunne: "*pelasin oikein, mutta hävisin kuitenkin!*".
Tilttaamisen yhteydessä usein myös *jahdataan häviöitä* – tiltanneet pelaajat kokevat, että hävityt rahat kuuluu "oikeudenmukaisuuden nimissä" voittaa takaisin. Tilttaaminen on toisin sanoen eräänlaista moraalista raivoa.

Puhutaan myös voittotiltistä, joka eroaa käsitteellisesti häviötiltistä. Voittotiltissä pelaaja alkaa pelata aiempaa uhmakkaammin ja aggressiivisemmin esimerkiksi voitettuaan onnekkaasti useita potteja peräkkäin. 

Tiltti on alkujaan flipperipeleistä löytyvä ominaisuus, jolla estetään pelikuulan ohjaaminen pöytää kallistamalla () tai tönimällä. Liian voimakas pelin liikuttelu laukaisee anturin, joka pysäyttää pelikoneen. Sana on levinnyt tarkoittamaan myös elektronisten laitteiden sekä ihmisen ajattelun pysähtymistä tai jumittumista.

## Lähteet

## Kirjallisuutta
* 

## Aiheesta muualla
* Yle Puhe: "Miksi pokerinpelaajat tilttaavat?" - Jussi Palomäen haastattelu
Tapuli

**Tapuli** tarkoittaa seuraavia asioita:

* kellotapuli, kirkon viereen rakennettu erillinen kellotorni
* lautatapuli, sahatavaran kuivaukseen ja varastoimiseen käytetty varastomuodostelma
* villatapuli, lampaan villan kuitukimppu
* Seurakuntakeskus Tapuli Eurajoella
* tapulikaupunki, historiallinen kaupunkityyppi
* Tapulikaupunki, Helsingin osa-alue
* Tapuli, Suni Oy:n tavarataloketju 1970–90-lukujen Etelä-Karjalassa
Talola

**Talola** on kylä Halikossa. Se sijaitsee kunnan keskellä rantaradan ja Kuninkaantien välillä Pepallonmäellä. Purilanjoki on kylän länsirajana. Kylän rakennuskanta sijaitsee Pepallonmäen reunaa pitkin kulkevan tien varrella.

Talolan kylä sijaitsee Purilanjoenlaaksossa, joka on yksi Halikon vanhimmista asuinaluiesta. Kylä on luultavasti perustettu jo ennen 1300-lukua, mutta ensimmäinen kirjallinen maininta siitä on vuodelta 1440. 1560-luvulla kylä oli kaksitaloinen, mutta myöhemmin sinne perustettiin yksi kantatila lisää. Kantatilat ovat Mikkola, Keskitalo ja Markuntalo, jotka ovat Keskitaloa lukuun ottamatta edelleen olemassa joskin hieman siirrettyinä isojaon jäljiltä.

Kylän pellot ovat nykyisinkin viljelykäytössä. Kantatilat ovat edelleen maatiloja ja tien varrelle on rakennettu muutama omakotitalo.

## Lähteet
*Turun maakuntamuseon Sarakum-projekti: *Halikon kulttuuriympäristö ja arvot*
Haluisitko tietää

__NOTOC__
**Haluisitko tietää** on suomalaisen Tumppi Varonen & Problems? -yhtyeen kymmenes studioalbumi. Se julkaistiin 16. toukokuuta 2008.

## Kappaleet
#
#
#
#
#
#
#
#
#
#
#

## Aiheesta muualla
* ''Haluisitko tietää'' discogs.com -sivustolla
Valerie Davies

**Elizabeth Valerie Davies** (29. kesäkuuta 1912 Cardiff – 2. elokuuta 2001 Newport) oli brittiläinen uimari. Hän saavutti Los Angelesin olympialaisissa 1932 pronssia 100 metrin selkäuinnista ja oli mukana voittamassa 4x100 metrin vapaauintiviestin pronssia.

Davies sai 4x100 metrin vapaauintiviestin kultaa Uinnin pitkän radan Euroopan-mestaruuskilpailuissa 1927 ja hopeaa 1931.

## Lähteet
Puolan lentopalloliiga

**Puolan lentopalloliiga** (puo. *Plus Liga*) on Puolan lentopallon miesten pääsarja. Liigassa pelaa 10 joukkuetta, jotka pelaavat kaksinkertaisen runkosarjan, jonka jälkeen tulevat pudotuspeliottelut sekä finaaliottelut. 

Vuosina 1954–2000 liiga oli osittain amatööriliiga, mutta vuodesta 2000 lähtien kaikki joukkueet ovat olleet liigassa täysin ammattilaisjoukkueita.

## Historia

Kaudella 1929 pelattiin ensimmäisen kerran Puolassa miesten lentopalloliigaa. Tuolloin voittajaksi selviytyi lopulta YMCA Łódź. YMCA Łódź sekä AZS Varsova alkoivat taistella mestaruuksista lähes yksistään liigan alkuvuosina. Varsovaan mestaruuksia meni ennen toista maailmansotaa neljä. Toinen maailmansota keskeytti lentopalloliigan vuosiksi 1939-1946. Kun liiga palasi tauolta jatkoi AZS Varsova mestaruusputkeaan ja voitti lähes joka vuosi maan mestaruuden. 

Suurin muutos liigassa tapahtui kaudella 1954, jolloin se muuttui osittain ammattilaissarjaksi. Kaudella 2000 siitä tuli pelkästään ammattilaisliiga.

## Joukkueet kaudella 2020–2021

* Skra Bełchatów 
* Resovia Rzeszów 
* Jastrzębski Węgiel 
* ZAKSA Kędzierzyn-Koźle 
* AZS Olsztyn 
* VERVA Warszawa 
* Warta Zawiercie
* GKS Katowice
* Ślepsk Suwałki
* Stal Nysa
* Cuprum Lubin
* Trefl Gdańsk
* Czarni Radom
* MKS Będzin

## Liigan mestarit

**Ammattilaisliigan mestarit vuodesta 2000/01 lähtien:**

* 2000/01 : Mostostal-Azoty Kędzierzyn-Koźle 

* 2001/02 : Mostostal-Azoty Kędzierzyn-Koźle 

* 2002/03 : Mostostal-Azoty Kędzierzyn-Koźle 

* 2003/04 : Ivett Jastrzębie Borynia

* 2004/05 : Skra Bełchatów 

* 2005/06 : Skra Bełchatów
 
* 2006/07 : Skra Bełchatów 

* 2007/08 : Skra Bełchatów

* 2008/09 : Skra Bełchatów

* 2009/10 : Skra Bełchatów

* 2010/11 : Skra Bełchatów

* 2011/12 : Asseco Resovia Rzeszów

* 2012/13 : Asseco Resovia Rzeszów

* 2013/14 : Skra Bełchatów

* 2014/15 : Asseco Resovia Rzeszów

* 2015/16 : ZAKSA Kędzierzyn-Koźle

* 2016/17 : ZAKSA Kędzierzyn-Koźle

* 2017/18 : Skra Bełchatów

* 2018/19 : ZAKSA Kędzierzyn-Koźle

* 2020/21 :

## Mestaruustaulukko
(2020 mennessä)
*9 mestaruutta - Skra Bełchatów 
*6 mestaruutta - ZAKSA Kędzierzyn-Koźle
*3 mestaruutta - Resovia Rzeszów
*1 mestaruus - Jastrzębski Węgiel

## Muuta

Suomalaisista Puolan lentopalloliigassa ovat esiintyneet Petteri Laurila, ja Janne Heikkinen, joka edelleen jatkaa uraansa liigassa. Heikkinen on voittanut mestaruuden Skra Bełchatówin riveissä kaksi kertaa peräkkäin. Hänet on valittu lisäksi Puolan liigassa All-Stars joukkueeseen, ja parhaimmaksi torjujaksi. Laurila voitti Puolassa pelatessaan hopeaa kaudella 2004–2005.
Lilium bosniacum

***Lilium bosniacum*** ("Kultainen lilja") on Bosnia ja Hertsegovinan kansalliskukka. Se kukkii alkukesästä lähtien vihreillä niityillä ja metsien reunoilla. Kukkavarresta tulee noin 50 cm pitkä. Kukalla on samettisen oranssit terälehdet, jotka kasvavat kääntyen taaksepäin. Kasvaa Italiasta Bosniaan, alkuperältään Sloveniasta.

## Lähteet
Pini Hellstedt

**Antti ”Pini” Hellstedt** (s. 24. toukokuuta 1963 Helsinki) on suomalainen elokuvaaja, joka on kuvannut muun muassa monia Solar Filmsin tuottamia elokuvia. Hän on tehnyt yhteistyötä Aleksi Mäkelän kanssa noin 15 vuotta. Hellstedt on saanut Jussi-palkinnon kahdesti, elokuvista *[[Rölli ja metsänhenki]]* (2001) ja *[[Pahat pojat (vuoden 2003 elokuva)|Pahat pojat]]* (2003). Hän on Suomen Elokuvaajien Yhdistyksen jäsen.

## Filmografia
### Elokuvat

* *[[Esa ja Vesa – auringonlaskun ratsastajat]]* (1994)
* *[[Häjyt (elokuva)|Häjyt]]* (1999)
* *[[Lakeuden kutsu]]* (2000)
* *[[Taivasta vasten]]* (2000)
* *[[Lomalla]]* (2000)
* *[[Joutilaat]]* (2001)
* *[[Rölli ja metsänhenki]]* (2001)
* *[[Hevosmiehen tarina]]* (2003)
* *[[Pahat pojat (vuoden 2003 elokuva)|Pahat pojat]]* (2003)
* *[[Joki taivaalla]]* (2004)
* *[[Vares – yksityisetsivä]]* (2004)
* *[[Tyttö sinä olet tähti]]* (2005)
* *[[Matti (elokuva)|Matti]]* (2006)

* *[[Keisarin salaisuus]]* (2006)
* *[[V2 – Jäätynyt enkeli]]* (2007)
* *[[Tummien perhosten koti (elokuva)|Tummien perhosten koti]]* (2008)
* *[[Rööperi (elokuva)|Rööperi]]* (2009)
* *[[Napapiirin sankarit]]* (2010)
* *[[Kotirauha (elokuva)|Kotirauha]]* (2011)
* *[[Kaappari (elokuva)|Kaappari]]* (2013)
* *[[Kummeli V]]* (2014)
* *[[Mielensäpahoittaja (vuoden 2014 elokuva)|Mielensäpahoittaja]]* (2014)
* *[[Vares – Sheriffi]]* (2015)
* *[[Love Records – Anna mulle Lovee]]* (2016)
* *[[95 (elokuva)|95]]* (2017)

* *[[Olen suomalainen (elokuva)|Olen suomalainen]]* (2019)
* *[[Kummeli esittää: Kontio & Parmas -elokuva]]* (2022)
* *[[Laitapuolen hyökkääjä]]* (2022)

### Televisio-ohjelmat
* *[[Trabant Express]]* (1996–1997)
* *[[Muodollisesti pätevä]]* (1999)
* *[[Talossa on Saatana]]* (TV-elokuva, 1999)
* *[[NDA – Salassapitosopimus (televisiosarja)|NDA – Salassapitosopimus]]* (2005)
* *[[Veljet]]* (2008)
* *[[Suojelijat]]* (2008)
* *[[Kummeli esittää: Kontio & Parmas]]* (2018-2021)
* *[[Justimus esittää: Duo]]* (2019)

## Lähteet

## Aiheesta muualla
* 
*
Virum

**Virum** on Kööpenhaminan esikaupunki Lyngby-Taarbækin kunnassa Tanskassa. Se sijaitsee lähellä Kongens Lyngbyä. Virumin rajana on toisella puolella Furesø-järvi, toisella Kongevej. Virum Torv -torin ja Geels Plads -aukion ympärillä on kaupungin keskusta, missä on useita kauppoja. Torin ja aukion välissä on paikallisjunan asema.

## Historia
Vanhin tunnettu maininta Virumista on paavin vuonna&nbsp;1186 lähettämässä kirjeessä. Nimi *Virum* on johdettu sanasta *"vigirum"*, joka merkitsee: *"avoin paikka, jota on helppo puolustaa"*.

Ennen lähiön rakentamista Virumin paikalla sijainneen maalaiskylän iäksi uskotaan jopa 5000&nbsp;vuotta. Alueen vanhimmat löydökset, jotka on tehty nykyisen Geels Skov -metsän kohdalta, ovat peräisin ajanlaskumme alun vaiheilta. Ajalta, kun Virum oli vielä kylä, on säilynyt useita rakennuksia kuten vuosina&nbsp;1744&ndash;45 Tanskan silloisen ulkoministerin Johan Sigismund Schulinin kesäasunnoksi valmistunut Frederikdal Slot -kartanon päärakennus, joka vielä nykyäänkin on Schulinin suvun omistuksessa.

## Lähiönä
Vaikka seudulle rakennettiin rautatie jo vuonna&nbsp;1864, eivät junat pysähtyneet maaseudulla. Vasta kun paikallisjunalinja ulotettiin Sorgenfrin ja Virumin asemille, alkoi Virum toden teolla kasvaa kööpenhaminalaisten muuttaessa pois pääkaupungista.

## Urheilu
Virumin urheilutoiminta on varsin vireätä. Siellä toimii muiden muassa Tanskan menestyksekkäin pöytätennisseura VSBTK, koripalloseura Virum&nbsp;BBK, jonka naisjoukkue pelaa maan ylimmällä sarjatasolla, ja käsipalloseura VSH&nbsp;2002, jonka edeltäjä Virum-Sorgenfri Håndboldklub voitti kahdesti Tanskan-mestaruuden.

## Lähteet
* Mikkel Willum Smith Pedersen og Christian Vesterager: Det gamle Virum - fra landsby til soveby. Opintoprojekti vuodelta&nbsp;2002. 
* Mølleådalen 2: Fiskebæk til Lyngby. Esite Kööpenhaminan läänistä ja Mølleådalenista.
Marcus Sedgwick

**Marcus Sedgwick** (8. huhtikuuta 1968 – marraskuu 2022) oli englantilainen lasten- ja nuortenkirjailija ja kuvittaja.

Sedgwickin ensimmäinen romaani *Floodland* julkaistiin 2000, ja hän sai siitä Branford Boase -palkinnon. Hän on tämän jälkeen ollut ehdolla muun muassa viidesti Carnegie-mitaliin, neljästi Guardianin lastenkirjallisuuspalkintoon ja kahdesti Edgar-palkintoon. *Mustat ratsastajat* (2002) oli esimerkiksi ehdokkaana Guardian-lastenromaanipalkinnon saajaksi. *Miekkani laulaa* (2006) puolestaan voitti Booktrust Teenage Prizen ja oli ehdolla Carnegie-mitaliin.

Sedgwickin viimeisiksi kirjoiksi jäi vuonna 2022 julkaistut nuorille suunnattu tietokirjasarja *Be the Change*. Sedgwickin mukaan kirjat on tarkoitettu lapsille opettamaan empatian ja mielenterveyden tärkeyttä.

## Bibliografia

### Suomennetut teokset

* 
* 

### Suomentamattomat teokset

* *Floodland* (2000)
* *Witch Hill* (2001)
* *Cowards* (2003)
* *The Book of Dead Days* (2003)
* *A Christmas Wish* (2003)
* *The Dark Flight Down* (2005)
* *The Foreshadowing* (2005)
* *Blood Red, Snow White* (2007)
* *The Kiss of Death* (2008)

## Lähteet

## Aiheesta muualla

* Marcus Sedgwickin kotisivut  
* Fantastic Fictionin bibliografia
Kuuban peso

**Kuuban peso** () Kuuban virallinen rahayksikkö, vaikkakin jotkin yksityiset yritykset (muun muassa ravintolat ja baarit) ottavat vastaan Yhdysvaltain dollareita ja euroja. Muita valuuttoja ei voi vaihtaa Kuuban pesoiksi maan ulkopuolella. Kuuban peso jakaantuu sataan centavoon. 

Vuoteen 2021 asti Kuubassa oli erillinen vaihdettava valuutta, Kuuban vaihdettava peso. 

## Lähteet
Steve Vickers

**Steve Vickers** (s. 21. huhtikuuta 1951 Toronto, Ontario) on pelaajauransa lopettanut kanadalainen jääkiekkoilija.

Vasempana laitahyökkääjänä pelannut Vickers varattiin numerolla 10 New York Rangersiin vuoden 1971  varaustilaisuudessa. Juniorina hän oli edustanut Toronto Marlborosie OHL-liigassa.

## Saavutuksia
* ssa 1975 ja 1976
*  1975
Harald Vollmar

**Harald Vollmar** (s. 24. huhtikuuta 1947) on itäsaksalainen pistooliampuja.

Harald Vollmar saavutti olympialaisissa 50 m pistoolilla kaksi olympiahopeaa Montrealissa 1976 ja Moskovassa 1980, sekä olympiapronssia Méxicossa 1968.
Lisäksi hän on saavuttanut useita MM-mitaleita, joista kirkkain on 50 m pistoolin maailmanmestaruus Phoenixissa 1970.

## Lähteet
* Profiili databaseOlympics.comissa
* ISSF:n tietokanta
Florian Schneider

**Florian Schneider-Esleben** (7. huhtikuuta 1947 Öhningen, Saksa – 21. huhtikuuta 2020 Düsseldorf, Saksa) oli Kraftwerk-yhtyeen perustajajäsen. Hän perusti Kraftwerkin vuonna 1970 Ralf Hütterin kanssa. Kraftwerkin ensimmäisinä vuosina hän soitti huilua, mutta siirtyi myöhemmin syntetisaattoriin. Schneider ei esiintynyt Kraftwerkin konserteissa vuoden 2006 jälkeen. Hän erosi yhtyeestä virallisesti 21. marraskuuta 2008.

Vuonna 2015 julkaistiin kappale ”Stop Plastic Pollution”, jonka Schneider on tehnyt yhteistyössä Dan Lacksmanin kanssa. Kappale on elektroninen oodi valtamerien suojelun puolesta.

Schneider-Esleben kuoli syöpään 73-vuotiaana keväällä 2020.

## Lähteet

## Aiheesta muualla
*
Graham Taylor (kirjailija)

**Graham Peter Taylor** (s. 1958) on englantilainen pappi ja kirjailija. Hän on toiminut kirkkoherrana Cloughtonin seurakunnassa Yorkshiressä. Hänen esikoisromaaninsa *[[Varjonmanaaja]]* ilmestyi alun perin omakustanteena 2002 nimellä **G. P. Taylor**. Teoksesta tuli maailmanmenestys, ja kirkkoherra ryhtyi päätoimiseksi kirjailijaksi.

## Aiheesta muualla
* Rsingshadow.fi: Varjonmanaaja
Patrick Rothfuss

__NOTOC__
**Patrick Rothfuss** (s. 1973 Madison, Wisconsin) on yhdysvaltalainen fantasiakirjailija ja collegeopettaja. Hän on opiskellut englannin kieltä ja valmistunut vuonna 1999. Rothfussin keskeneräisen  *Kuninkaansurmaajan kronikka* -trilogian avausosa *[[Tuulen nimi]]* sai Quill-palkinnon 2007. Teos ilmestyi suomeksi vuonna 2010 Kirjava-kustantamon julkaisemana. Kirjan jatko-osa nousi ilmestyessään 2011 New York Timesin kovakantisten fiktiivisten kirjojen listan ykköseksi.

## Teokset

### Kuninkaansurmaajan kronikka ja siihen liittyvät julkaisut
* 
* 
Kronikan kolmatta osaa, työnimeltään "*The Doors of Stone*" ei ole koskaan julkaistu, jättäen kronikan toistaiseksi keskeneräiseksi. Sen sijaan Rothfuss on julkaissut lyhyempiä kirjasia samaan teemaan liittyen.

* 
* *The Narrow Road Between Desires*. DAW Books, 2023. ollen pidennetty versio aikaisemmasta *The Lightning Tree* julkaisusta.

### Muu teos
* 

## Lähteet

## Aiheesta muualla

* Kotisivut .
Estream

**Estream** on eurooppalainen projekti uusien laajaan käyttöön sopivien jonosalaajien tunnistamiseksi. Projekti käynnistettiin vuonna 2004, kun kaikki kuusi NESSIE-projektiin lähetettyä jonosalaajaa murrettiin. Estream suoritettiin kolmessa vaiheessa, aina uuteen vaiheeseen siirryttäessä osa jonosalaajista karsittiin.

## Profiilit
Estream-projektiin lähetetyt algoritmit jaettiin kahteen profiiliin:
* Profiili 1: Suureen nopeuteen kykenevät jonosalaajat ohjelmallisia toteutuksia varten.
* Profiili 2: Vähän resursseja vaativat jonosalaajat laitteistollisia toteutuksia varten.

## Lopullinen portfolio
Luettelo lopulliseen portfolioon päätyneistä algoritmeista julkaistiin huhtikuussa 2008.

Rabbit on ainoa portfolioon päätynyt patentoitu algoritmi. Nimen perässä suluissa oleva luku on algoritmin saama pistemäärä SASC 2008 -konferenssissa.

## Lähteet
Spring Byington

**Spring Byington** (17. lokakuuta 1886 Colorado Springs, Colorado – 7. syyskuuta 1971, Hollywood, Kalifornia) oli yhdysvaltalainen näyttelijä. Hänet tunnetaan muun muassa elokuvista *[[Pikku naisia (vuoden 1933 elokuva)|Pikku naisia]]* (1933), *[[Kapina laivalla (vuoden 1935 elokuva)|Kapina laivalla]]* (1935) ja *[[Ne 600 urhoollista]]* (1936). Hän oli Oscar-ehdokkaana parhaasta naissivuosasta elokuvasta *[[Komedia meistä ihmisistä]]* (1938).

Byington syntyi vuonna 1886 Colorado Springsissä ja aloitti näyttelemisen varhain 14-vuoden iässä. Uransa aikana hän näytteli yli 30:ssä näytelmässä ja 75:ssä elokuvassa. Hän näytteli 1950-luvulla myös viiden vuoden ajan merkittävää roolia televisiosarjassa *December Bride*. Hänellä on kaksi tähteä  Hollywood Walk of Famella, elokuva- ja televisioalalta.

Hän meni naimisiin Roy Carey Chandlerin kanssa 1910-luvulla, mutta he erosivat muutamien vuosien jälkeen, ja heillä on kaksi tytärtä.

## Filmografia

## Lähteet

## Aiheesta muualla
* 
* 
*
Natalja Paderina

**Natalja Fjodorovna Paderina** (, s. 1. marraskuuta 1975 Sverdlovsk) on venäläinen pistooliampuja ja maailmanmestari.

Paderina voitti 10 m ilmapistoolissa MM-kultaa tuloksella 486,9 (387 + 99,9) ja joukkuepronssia Zagrebissa 2006. Pekingissä 2008 Paderina voitti olympiahopeaa 10 m ilmapistoolissa. Hän johti finaalia vielä ennen 10 viimeistä laukausta, mutta Kiinan Guo Wenjun ohitti hänet viimeisillä laukauksilla.

## Lähteet
*Profiili ISSF Newssissä
*ISSF:n tietokanta
Kimmo Saneri

**Kimmo Saneri** (s. 1958 Puolanka) on suomalainen kirjailija. Hän on asunut Lahdessa vuodesta 1989. Kimmo Saneri on ollut Suomen Kirjailijaliiton jäsen vuodesta 1986. Saneri on palkittu Atorox-palkinnolla vuoden 1987 parhaasta kotimaisesta science fiction -novellista.

## Runokokoelmat
* ''Suuret valkoiset linnut (1983)
* 

## Novellikokoelmat

* 
* 

## Aiheesta muualla
* Päijäthämäläistä kirjallisuutta – Kimmo Saneri . Lahden kaupunginkirjasto.
* Virpi Kianta: Valon takana. Aikakone 1/1993.
Euroopan turvallisuusstrategia

**Euroopan turvallisuusstrategia** on 12. joulukuuta 2003 julkaistu Euroopan unionin ensimmäinen virallinen ulkopoliittinen turvallisuusstrategia. Dokumentissa määritellään Euroopan suurimmat turvallisuusuhat, kuten terrorismi ja joukkotuhoaseet, sekä tavoitteet turvallisuuden takaamiseksi. Strategian esitteli EU:n ulko- ja turvallisuuspoliittinen edustaja Javier Solana, ja Eurooppa-neuvosto hyväksyi sen. Raportti on ollut tärkeässä asemassa EU:n ulkopoliittista asemaa kehitettäessä.

Euroopan turvallisuusstrategiaa päivitettiin vuonna 2008, mutta se korvattiin vuonna 2015 uudella globaalistrategialla. Euroopan turvallisuusstrategia oli tuossa vaiheessa jo vanhentunut, sillä se ei ottanut huomioon ulkoisten uhkien heijastusvaikutusta Euroopan sisäiseen turvallisuuteen. Turvallisuusstrategia ei ollut ajantasalla myöskään niin sanottuihin hybridiuhkiin varautumisessa.

## Lähteet

## Aiheesta muualla
* Turvallisempi Eurooppa oikeudenmukaisemmassa maailmassa – Euroopan unionin turvallisuusstrategia
Kay Francis

**Kay Francis** (oik. **Katherine Edvina Gibbs**; 13. tammikuuta 1905 Oklahoma City, Oklahoma – 26. elokuuta 1968 New York, New York) oli yhdysvaltalainen näyttelijä, joka aloitti elokuvauransa vuonna 1929 ja lopetti sen 1961. Francis oli viisi kertaa naimisissa.

Hänellä on tähti Hollywoodin Walk of Famella.

## Lähteet

## Aiheesta muualla
*
Judd Hirsch

**Judd Hirsch** (s. 15. maaliskuuta 1935 Bronx, New York, Yhdysvallat) on Emmy-palkittu ja Oscar-ehdokkaana ollut yhdysvaltalainen näyttelijä.

Hirsch on näytellyt muun muassa televisiosarjoissa *[[Taxi (televisiosarja)|Taxi]]* ja *[[Num3rot]]*. Elokuvissa Hirsch on tehnyt useimmiten sivuosia, mutta miespääosan poliisia pakoilevan perheen isänä hän näytteli Sidney Lumetin elokuvassa *[[Elämänä pakotie]]* (1988)
. Hän on ollut Oscar-ehdokkaana parhaasta miessivuosasta psykiatrin roolistaan elokuvassa *[[Tavallisia ihmisiä]]* (1981). Hän on voittanut kaksi Emmyä pääosastaan komediasarjassa *Taxi*. Hirsch on ollut myös neljä kertaa Emmy-ehdokkaana samasta sarjasta. Hänellä on myös useita muita palkintoehdokkuuksia.

Hirsch on ollut kaksi kertaa naimisissa, toisesta liitosta hänellä on kaksi lasta.

## Lähteet

## Aiheesta muualla

*
Kate Thompson

**Kate Thompson** (s. 1956 Halifax, Yorkshire) on brittiläinen nuortenkirjailija. Häneltä on suomennettu nuorten fantasiakirja *[[Vihreän saaren laulu]]* (2005), joka on voittanut Whitbread-palkinnon ja Guardian-palkinnon, sekä osittain irlantilaiseen mytologiaan perustuva kirja *[[Yön eläjä]]* (2010).

Kate Thompsonia ei tule sekoittaa samannimiseen irlantilaiseen romanttisen viihteen kirjoittajaan. 

## Lähteet

## Aiheesta muualla
*
Theodore Sturgeon

**Theodore Sturgeon** (26. helmikuuta 1918 – 8. toukokuuta 1985) oli yhdysvaltalainen tieteiskirjailija. Sturgeonilta on suomennettu yksi romaani, *[[Enemmän kuin ihminen]]* (1953) ja muutamia novelleja. Sturgeon muistetaan kotimaassaan eritoten novellistina. Sturgeonin muistoksi perustettiin vuonna 1987 Theodore Sturgeon -palkinto, joka myönnetään vuoden parhaalle science fiction -novellille. 

Sturgeon tunnetaan myös 1950-luvun alussa muotoilemastaan Sturgeonin laista. Tieteiskirjallisuuden kohtaamaan kritiikkiin turhautunut Sturgeon huomautti tuolloin: ”Yhdeksänkymmentä prosenttia science fictionista on roskaa. Toisaalta yhdeksänkymmentä prosenttia mistä tahansa on roskaa.”

## Suomennetut novellit

* ”Se (1940), teoksessa *Outoja tarinoita 3*, 1991.
* ”Muistomerkki” (1940), Ikaros 1/1986.
* ”Eilen oli maanantai” (1941), teoksessa *Kauhujen kirja 8*, 1996.
* ”Sellitoveri” (1947), teoksessa *Weird Tales*, 1992.
* ”Professorin teddykarhu” (1948), teoksessa *Kuoleman kirjat 1*, 1992.
* ”Lautasen arvoitus” (1953), teoksessa *Kauhujen kirja 8*, 1996.
* ”Hidasta kuvanveistoa” (1970), Aikakone 1/1987. 

## Kirjallisuutta

* *Science fiction*. Toimittaneet Juhani Hinkkanen ja Kai Ekholm. Kirjastopalvelu, 1990. 
* *Ulkomaisia tieteiskirjailijoita 1*. Toimittaneet Toni Jerrman ja Vesa Sisättö. BTJ Kirjastopalvelu, 2004.

## Lähteet

## Aiheesta muualla

* The Theodore Sturgeon Page  - Kattava fanisivusto 
* The Theodore Sturgeon Literary Trust  - Sturgeonin kirjoitusten oikeuksienomistajat, tietoa Sturgeonin julkaisuista. 
* Leena Peltonen: Enemmän kuin ihminen. Aikakone 4/1988.
Pääkvanttiluku

**Pääkvanttiluku (''n'')** ilmaisee, millä elektronikuorella eli pääenergiatasolla tietty atomin elektroni sijaitsee. Se on siis elektronille asetettava luku, joka ilmoittaa elektronin keskimääräisen etäisyyden atomiytimestä – mitä suurempi arvo *n*:llä on, sitä kauempana ytimestä elektroni on. Pääkvanttiluku voi saada arvot n = 1, 2, 3,..., missä n=1 vastaa kaikkein sisintä elektronikuorta.

Pääkvanttiluku ei ole elektronin muuttumaton ominaisuus, vaan *n* voi vaihtaa arvoa elektronin siirtyessä pääenergiatasolta toiselle. Näin voi käydä esimerkiksi, jos elektroni virittyy ja siirtyy korkeampaa energiaa vastaavalle ulommalle kuorelle. Tällöin pääkvanttiluvun arvo kasvaa. Samoin elektroni voi luovuttaa energiaa ja sen seurauksena siirtyä matalaenergisemmälle kuorelle, jolloin *n* saa pienemmän arvon. Kuitenkin n\nleqslant0, sillä kaikilla atomeilla on vähintään yksi elektronikuori. (Vrt. ioneilla kuten hapettuneella vedyllä voi olla tasan nolla elektronikuorta, koska ioni on luovuttanut kaikki elektroninsa – tällaisessa tapauksessa ei kuitenkaan ole elektronia, jolle asettaa pääkvanttiluku.)

Pääkvanttiluku jättää kertomatta, millä atomin orbitaalilla (pääenergiatasoa tarkemmalla avaruuden alueella) elektroni sijaitsee – sen kertoo elektronin sivukvanttiluku. Pääkvanttiluku antaa siis melko epätarkan, mutta kvanttifysiikassa ja -kemiassa hyödyllisen yleiskuvan elektronin todennäköisestä olinpaikasta atomin elektronipilvessä.

## Katso myös
* Sivukvanttiluku
* Magneettinen kvanttiluku
* Spinkvanttiluku
* Bohrin atomimalli
Sex Machine (albumi)

__NOTOC__
***Sex Machine*** on yhdysvaltalaisen muusikko James Brownin tupla-albumi. Albumi äänitettiin 12. kesäkuuta 1969 ja 
23. heinäkuuta 1970 välisenä aikana. *Sex Machine* julkaistiin elokuussa 1970 Polydor-levy-yhtiön kautta.

Vuonna 2005 brittiläinen televisiokanava Channel 4 sijoitti *Sex Machinen* sadan kaikkien aikojen parhaimman albumin joukkoon sijalle 96.

## Kappaleluettelo

### 1. puoli
*Kaikki kappaleet on äänitetty studiossa ja yleisön äänet on lisätty päälle*.
#"Get Up (I Feel Like Being a) Sex Machine" (Brown/Byrd/Lenhoff) 10:48
#"Brother Rapp, Pts. 1-2" (Brown) 5:09

### 2. puoli
*Kaikki kappaleet on äänitetty studiossa ja yleisön äänet on lisätty päälle*.
#Medley: 
##"Bewildered" (Powell/Whitcup) 6:09
##"I Got The Feelin'" (Brown) 1:07
##"Give It Up or Turnit a Loose" (Bobbit) 6:26

### 3. puoli
*Kaikki kappaleet on äänitetty Bell Auditoriumissa Augustassa, Yhdysvalloissa*.
#"I Don't Want Nobody to Give Me Nothing (Open Up The Door I'll Get It Myself)" (Brown) 4:31
#"Licking Stick – Licking Stick" (Brown/Byrd/Ellis) 1:19
#"Lowdown Popcorn" (Brown) 3:25 *(studiossa äänitetty)*
#"Spinning Wheel" (Clayton-Thomas) 4:02
#"If I Ruled the World" (Bricusse/Ornadel) 4:03

### 4. puoli
*Kaikki kappaleet on äänitetty Bell Auditoriumissa Augustassa, Yhdysvalloissa*.
#"There Was a Time" (Brown/Hobgood) 4:04
#"It's a Man's Man's Man's World" (Brown/Newsome) 3:42
#"Please, Please, Please" (Brown/Terry) 2:26
#"I Can't Stand Myself (When You Touch Me)" (Brown) 1:28
#"Mother Popcorn" (Brown) 5:50

## Lähteet

## Aiheesta muualla

*Allmusic: Sex Machine
Sivukvanttiluku

**Sivukvanttiluku l** kuvaa sen atomiorbitaalin avaruudellista muotoa ja symmetriaa, jolta elektroni todennäköisimmin löytyy. Sivukvanttiluku l saa arvot 0 \le \ell \le n-1 \ , jossa n on pääkvanttiluku. Lukuarvot on usein tapana korvata kirjaimilla s, p, d ja f kasvavan energian mukaisessa järjestyksessä.
Ampumahiihdon maailmanmestaruuskilpailut 2003

**[[Ampumahiihdon maailmanmestaruuskilpailut]] 2003** järjestettiin 15.–23. maaliskuuta Hanti-Mansijskissa Venäjällä.

## Miehet
### 10 km pikakilpailu

### 12,5 km takaa-ajo

### 20 km normaalimatka

### 15 km yhteislähtö

### 4 × 7,5 km viesti

## Naiset
### 7,5 km pikakilpailu

### 10 km takaa-ajo

### 15 km normaalimatka

### 12,5 km yhteislähtö

### 4 × 6 km viesti

## Mitalitaulukko
Magneettinen kvanttiluku

**Magneettinen kvanttiluku <math>m_l</math>** ilmoittaa magneettikentässä sijaitsevan elektronin energian ja elektronipilven suuntautumisen, eli erottelee eri p-, d- ja f-orbitaalit toisistaan. Magneettinen kvanttiluku saa arvot -\ell \le m_\ell \le \ell \ , jossa l on sivukvanttiluku.

## Katso myös

*Kvanttiluku
Geraldine McEwan

**Geraldine McEwan**, alun perin **Geraldine McKeown**, (9. toukokuuta 1932 Old Windsor, Berkshire, Englanti, Iso-Britannia – 30. tammikuuta 2015 Hammersmith, Lontoo, Englanti, Iso-Britannia) oli BAFTA-palkittu englantilainen näyttelijä. Merkittävän uran kotimaansa Englannin teatterilavoilla tehnyt McEwan tuli kansainvälisesti tunnetuksi muun muassa neiti Marplena samannimisessä televisiosarjassa.

## Ura ja elämä
McEwanin vanhemmat olivat Donald McKeown ja Nora Burns. Hänen teatteriuransa alkoi 14-vuotiaana näyttämöapulaisena Windsorin Theatre Royalissa. Ensimmäisen kerran hänet nähtiin Windsorin lavalla lokakuussa 1946 näytelmässä *A Midsummer Night's Dream*. West Endin Vaudeville Theatressa McEwan debytoi 4.&nbsp;huhtikuuta 1951 Christina Deedin osassa näytelmässä *Who Goes There!*. Royal Shakespeare Companyssa 1950- ja 1960-luvuilla hän näytteli useissa William Shakespearen komedioissa. McEwan työskenteli usein Sir Laurence Olivierin kanssa sekä teatterissa että valkokankailla. Parin taiteellisesti huomattavin saavutus oli *The Dance of Death* National Theatressa helmikuussa 1967. Ohjaajan pallille McEwan istui ensi kerran vuonna 1988 Renaissance Theatre Companyn tuotannossa *Renaissance Shakespeare on the Road*.

McEwanin lukuisiin televisiotöihin kuuluu muun muassa *The Barchester Chronicles*, *The Prime of Miss Jean Brodie*, *Oranges Are Not the Only Fruit*, *Mulberry* sekä suosittu *Mapp and Lucia*. Vuonna 2002 hän tulkitsi sisar Bridgetin roolin Peter Mullanin elokuvassa *The Magdalene Sisters*. Vuosina 2004&ndash;2007 McEwanilla oli nimiosa 12:ssa *Neiti Marple* -televisiosarjan jaksossa, joista hän sai Satellite Award -ehdokkuuden 2005. Hän voitti parhaan naisnäyttelijän BAFTA-palkinnon elokuvasta *Oranges Are Not the Only Fruit* (1990). 

McEwan oli naimisissa Hugh Gruttwellin kanssa miehen kuolemaan vuonna 2002 saakka. Pariskunnalle syntyi kaksi lasta.

## Lähteet

## Aiheesta muualla
* 
*
Skalpelli

**Skalpelli** eli **leikkausveitsi** on pieni ja erittäin terävä veitsi, jota käytetään esimerkiksi kirurgisiin toimenpiteisiin kuten leikkauksiin. Nimitystä käytetään joskus myös samantapaisesta askarteluveitsestä. 

Skalpelli on yleensä vaihtoteräinen, jolloin skalpelli koostuu varresta sekä vaihdettavasta terästä. 
Kirurgisessa käytössä terä vaihdetaan joka leikkauksen jälkeen (vaikka tehtäisiin vain pieni viilto). 
Itse terä koostuu useimmiten runsashiilisestä hiiliteräksestä, johon on voitu sekoittaa titaania, keraamia ja muita terän ominaisuuksiin vaikuttavia aineita.

## Lansetti
**Lansetti** on skalpelli, jossa on terä molemmilla puolilla. Sillä pistetään ihoon reikä verinäytteen saamiseksi tai ihopistokokeen suorittamiseksi.

## Lähteet

## Aiheesta muualla
Spinkvanttiluku

**Spinkvanttiluku** kuvaa atomaarisen hiukkasen kuten atomiytimen tai alkeishiukkasen, esimerkiksi elektronin, **[[spin]]iä**. Fermioneilla spinkvanttiluku on aina puoliluku, bosoneilla kokonaisluku.  Elektronilla se saa aina arvon joko -½ tai ½. Paulin kieltosäännön mukaan kaksi elektronia ei voi olla yhtä aikaa täsmälleen samassa kvanttitilassa, jolloin pienin mahdollinen ero atomien elektronikonfiguraatiossa kahden elektronin välillä muodostuu spinkvanttiluvusta.

## Katso myös
*Kvanttiluku
*Spin

## Kirjallisuutta
*
Walter Kuusela

**Kustaa Walter Kuusela** (3. elokuuta 1903 Honkilahti – 31. heinäkuuta 1985 Espoo) oli suomalainen maanviljelijä ja poliitikko, joka toimi sosialidemokraattisen puolueen kansanedustajana vuosina 1942–1948.  

## Elämä ja ura
Kuusela syntyi mäkitupalaisperheeseen Honkilahden Mannilan kylässä, josta hänen vanhempansa pian muuttivat siirtolaisiksi Yhdysvaltoihin. Kuusela kävi Yhdysvalloissa kahdeksan luokkaa koulua, kunnes perhe palasi Suomeen vuonna 1920 ja ryhtyi viljelemään maatilaa Honkilahdella. Vuonna 1937 tila siirtyi Walter Kuuselan omistukseen, ja hän viljeli sitä aina vuoteen 1957 saakka. 

Kuusela nousi eduskuntaan Turun läänin pohjoisesta vaalipiiristä varasijalta marraskuussaa 1942 Ville Komun kuoltua. Hän uudisti paikkansa vuoden 1945 eduskuntavaaleissa. Presidentin valitsijamiehenä Kuusela oli vuoden 1950 presidentinvaaleissa. Kuusela oli Honkilahden kunnanvaltuuston jäsen 22 vuoden ajan ja toimi myös sen puheenjohtajana.

Huhtikuussaa 1948 Kuusela ajoi humalassa kuolonkolarin, jossa sai surmansa 14-vuotias poika. Onnettomuus tapahtui Euran kirkonkylässä, jossa Kuuselan ohjaama auto törmäsi mutkassa tien laidalla olleeseen lapsijoukkoon. Surmansa saaneen lisäksi toinen 16-vuotias poika joutui sairaalahoitoon Poriin. Kuusela ja takapenkillä nukkunut puoluesihteeri Väinö Leskinen selvisivät kolarista ilman vammoja. Kuusela ja Leskinen olivat sunnuntaina 4. huhtikuuta puhumassa Porissa, josta he lähtivät maanantai-iltana ajamaan päihtyneenä Helsinkiin. Aluksi ratissa oli Leskinen, mutta auton suistuttua ojaan Kiukaisissa ryhtyi Kuusela ajamaan.

Kuusela tuomittiin Euran käräjillä 1 vuoden ja 6 kuukauden ehdottoman tuomion kuolemantuottamuksesta, rattijuopumuksesta ja ruumiinvamman aiheuttamisesta, ja lisäksi hän sai 6 000 markkaa sakkoa ajokortitta ajosta. Leskinen sai 5 kuukauden ehdottoman tuomion rattijuopumuksesta. Molemmat kieltäytyivät käyttämästä puolustusasianajajaa, eivätkä he myöskään valittaneet tuomioistaan. Lisäksi molemmat ilmoittivat luopuvansa vapaaehtoisesti luottamustehtävistään. Tapauksella oli vaikutuksena myös sisäpolitiikkaan, kun kommunistilehdet hyökkäsivat sen avulla Leskisen ja sosialidemokraattien kimppuun. Esimerkiksi Porissa ilmestynyt *[[Satakunnan Työ]]* kutsui SDP:n oikeistojohtoa moraalittomaksi ja luonnehti sitä ”kokoelmaksi vastuuntunnottomia desperadoja” syyttäen heitä ”häikäilemättömästä ja inhottavasta pelinpidosta”. Lisäksi tapaus vaikutti sosialidemokraattien sisäiseen valtataisteluun. Puoluetoimikunnan enemmistöläiset olisivat halunneet pitää asian käsittelyn poissa julkisuudesta, kun taas oppositio oli valmis julkaisemaan Kuuselan ja Leskisen tapauksesta laatiman kirjelmän.

Kuuselan poliittisen ura sosialidemokraateissa päättyi tapauksen myötä, ja hän luopui ehdokkuudestaan heinäkuun 1948 eduskuntavaaleissa. Vankeustuomionsa jälkeen Kuusela toimi Suomen Pienviljelijäin Liiton toiminnanjohtajana ja pääsihteerinä 1949–1969. Lisäksi hän oli muun muassa Maa- ja sekatyöväen liiton liittovaltuuston puheenjohtajana sekä Kemiran ja Vuorikemian hallintoneuvostojen varapuheenjohtajana. Viimeiset vuosikymmenensä hän asui Espoon Tapiolassa.

## Lähteet
Christian Léourier

**Christian Léourier** (s. 1948 Pariisi) on ranskalainen tieteiskirjailija. Hän on kirjoittanut erityisesti lasten- ja nuortenkirjoja, kuten suomeksi Tiikeri-sarjassa ilmestyneen *Peilipuun* (L'arbre-miroir, 1977).

## Aiheesta muualla

* Peilipuu Risingshadow.fi.
Tavastia (yhdistys)

**Tavastia ry** on Helsingin yliopiston Hämäläis-Osakunnan seniorijärjestö. Yhdistyksen tarkoituksena on koota yhteen osakunnan entiset jäsenet ja pitää heidät jatkuvassa kosketuksessa osakuntaan. Yhdistys toimii myös Hämeen maakunnan aineelliseksi ja henkiseksi kohottamiseksi ja hämäläisen hengen lujittamiseksi.

Tavastia ry on perustettu vuonna 1940. Perustajajäseninä oli joukko arvovaltaisia entisiä osakuntalaisia, joukossa muiden muassa Bruno Salmiala, A. A. Koskenjaakko, J. W. Rangell, Antti Tulenheimo, Akseli Nikula ja Niilo Söyrinki. Yhdistys järjesti tapaamisia Helsingissä ja Tampereella sota-aikanakin.

Toiminnassaan yhdistys tukeutuu vahvasti Hämäläis-Osakuntaan. Merkittävin yhteistyön saavutus oli 1978 julkaistu kaksiosainen Hämäläis-Osakunnan historia, jonka kirjoitti väitöskirjatyönään Seppo Kuusisto. Hankkeen puuhamiehinä olivat L. A. Puntila ja Aarno Lampi.

1980- ja 1890-luvuilla yhdistyksen pitkäaikaisina puheenjohtajina toimivat ensin Arto Alaspää ja hänen jälkeensä Marsa Bäck. Heidän aikanaan Tavastia alkoi järjestää suosittuja taidenäyttelyitä osakunnan kirjastossa. Yhdistys perusti myös Tavastia-mitalin, jonka suunnitteli kuvanveistäjä Terho Sakki. Ensimmäinen mitali luovutettiin professori Sara Hildénille yhdistyksen 50-vuotisjuhlassa 1990.

Yhdistys korostaa tiivistä alumnitoimintaa Hämäläis-Osakunnan kanssa niin, että opiskelijat valmistumisen jälkeen säilyttäisivät osakunnan kautta kontaktin yliopistomaailmaan.

## Lähteet
* Lampi, Aarno, *Hämäläisyys yhdyssiteenä: Hämäläis-osakunnan senioriyhdistys Tavastia ry, 1940–1990*. Helsinki: Tavastia 1993 
* Kuusisto, Seppo, *Kansallishenkeen uskoen: Hämäläis-osakunnan historia*, 2. osa. s. 139–141. Helsingin yliopisto 1978 

## Aiheesta muualla
* Yhdistyksen kotisivut
* Hämäläis-Osakunta
Márta Mészáros

**Márta Mészáros** (s. 19. syyskuuta 1931 Budapest) on unkarilainen elokuvaohjaaja. Hänen kansainvälisesti tunnetuimpia töitään ovat muun muassa 1980-luvulla tehdyt Päiväkirja-trilogian elokuvat. 

Márta Mészáros menetti äitinsä jo synnytyksessä ja isänsä, Neuvostoliittoon lapsensa kanssa muuttaneen kuvanveistäjä László Mészárosin, Stalinin vainoissa. Hän varttui neuvostoliittolaisessa orpokodissa, mutta palasi toisen maailmansodan jälkeen Unkariin. Monien lyhyiden dokumenttielokuvien jälkeen hän teki läpimurron omaelämäkerrallisella elokuvallaan *[[Tyttö (elokuva)|Tyttö]]* (Eltávozott nap, 1968), jossa orpokodissa varttunut nuori nainen lähtee etsimään vanhempiaan. Rikkonaiset perheet ja ilman vanhempia varttuneet itsenäiset naishahmot sosialistisessa yhteiskunnassa muodostuivatkin Mészárosin elokuvien vakioaiheiksi.

Mészáros oli aiemmin naimisissa ohjaajakollegansa Miklós Jancsón kanssa. 

Mészáros oli tuomariston jäsenenä vuonna 1976 Berliinin ja vuonna 1983 Venetsian elokuvajuhlilla. Hän on voittanut useita kansainvälisiä palkintoja muiden muassa Berliinin, Venetsian ja Cannesin elokuvajuhlilla.

Vuonna 1984 Mészáros vieraili MTV-teatterissa ohjaamassa Maija-Liisa Mártonin käsikirjoittaman televisionäytelmän *Vieras*.

## Pitkän elokuvan ohjauksia
*Tyttö (*Eltávozott nap*, 1968)
*Vapautuminen (*Szabad lélegzet*, 1973)
*Ottolapsi (*Örökbefogadás*, 1975)
*Yhdeksän kuukautta (*Kilenc hónap*, 1976)
*Heitä on kaksi (*Ök ketten*, 1977)
*Aivan kuin kotona (*Olyan mint otthon*, 1978)
*Matkalla (*Útközben*, 1979)
*Perijättäret (*Örökség*, 1980)
*Anna (1981)
*Päiväkirja lapsilleni (*Napló gyermekeimnek*, 1982)
*Vieras (1984)
*Päiväkirja rakkailleni (*Napló szerelmeimnek*, 1987)
*Päiväkirja vanhemmilleni (*Napló apámnak, anyámnak*, 1990)
*Sikiö (*A magzat*, 1994)
*Nimetön hauta (*A Temetetlen halott*, 2004)

## Lähteet

## Aiheesta muualla
*
Street Fighter (pelisarja)

**Street Fighter** () on Capcom-pelitalon tekemä taistelupelisarja. Monen muun kaksintaistelupelisarjan tavoin pelaajat ohjaavat eri puolilta maailmaa kotoisin olevia taistelijoita, joilla jokaisella on omat erikoisliikkeensä ja taustatarinansa. Capcom julkaisi pelisarjan ensimmäisen pelin elokuussa 1987. Pelisarjalla on myös useita sivuhaaroja. Erityisesti *[[Street Fighter II]]:ta* pidetään hyvin merkittävänä pelinä taistelupeliboomin aloittajana. Aiemmin lajityypin peleissä taisteltiin tietokonevastustajaa vastaan, mutta *Street Fighter II* sisälsi mahdollisuuden pelata samantasoista ihmistä vastaan.

## Pelisarjat
### Street Fighter (1987)

Ensimmäinen Street Fighter julkaistiin kolikkopelinä pelihalleissa vuonna 1987. Pelin suunnittelusta vastasivat Takashi Nishiyama ja Hiroshi Matsumoto, jotka kuitenkin jättivät Capcomin pelin julkaisemisen jälkeen. Vuotta myöhemmin Street Fighter siirrettiin kotikoneille,kuten PC Enginelle ja Commodore 64:lle.

### Street Fighter II (1991)

### Street Fighter Alpha (1995)

### Street Fighter III (1997)

### Street Fighter IV (2009)

### Street Fighter V (2016)

### Street Fighter 6 (2023)

*Street Fighter 6* julkaistiin 2. kesäkuuta 2023.

## Muut pelisarjat
### Street Fighter EX (1996–2001)

### Vs. sarjat (1996–2003, 2008–)
Capcom ryhtyi tuottamaan vuonna 1996 tappelupelejä, joissa olisi mukana muiden yhtiöiden hahmoja. Capcom aloitti *[[X-Men vs. Street Fighter]]* pelillä vuonna 1996, jossa Marvelin sarjakuvaryhmän X-Menin hahmot tappelivat Capcomin Street Fighter -hahmoja vastaan. Vuotta myöhemmin julkaistiin *[[Marvel Super Heroes vs. Street Fighter]]*, johon oli saatu lisää Marvelin hahmoja. 1998 yhtiöt päättivät antaa tappelupelisarjalleen virallisen nimen *[[Marvel vs. Capcom]]*, johon he tällä kertaa lisäsivät laajemmalla valikoimalla omia hahmojaan. Tämän myötä Capcom toi Street Fighter hahmojen lisäksi hahmoja muista pelisarjoistaan.

## Luettelo hahmoista
Alla on lista Street Fighter peleissä esiintyneistä hahmoista. Listaan on lueteltu hahmot pelisarjoittain. Osa hahmoista on voinut esiintyä vain yhden pelisarjan yhdessä tai kahdessa osassa. Listalta on jätetty pois joitain spin-off pelejä, sekä muita varsinaisen pelisarjan ulkopuolisia pelejä, kuten *Marvel vs. Capcom* -sarja, jossa Capcomin monet pelihahmot taistelivat Marvel-kustantamon supersankarien kanssa. Toinen vastaavanlainen sarja on *SNK vs. Capcom*, jossa Capcomin hahmojen lisäksi oli SNK-pelitalon pelien hahmoja.

## Elokuvat ja animaatiot
Pelisarjan pohjalta on tehty useita elokuvia ja animaatiosarjoja.
* *[[Street Fighter II: The Animated Movie]]* (anime-elokuva)
* *[[Street Fighter (elokuva)|Street Fighter]]* (näytelmäelokuva)
* *[[Street Fighter II V]]* (animesarja)
* *[[Street Fighter (animaatiosarja)|Street Fighter]]* (amerikkalainen animaatiosarja)
* *[[Street Fighter Alpha: The Animation]]* (anime-elokuva)
* *[[Street Fighter Alpha: Generations]]* (anime-elokuva)
* *[[Street Fighter: The Legend of Chun-Li]]* (näytelmäelokuva)

## Lähteet

## Aiheesta muualla
Kosmologia uskonnoissa

**Kosmologia** tarkoittaa uskontojen yhteydessä erilaisia uskonnollisia ja mytologisia oppeja kaikkeuden alkuperästä. Ne ovat usein niin kutsuttujen luomiskertomuksien muodossa.

## Aiheesta muualla

*
Carlos Blixen

**Carlos Samuel Blixen Abella** (27. joulukuuta 1936 Montevideo – 1. elokuuta 2022) oli uruguaylainen koripalloilija. Blixen kuului Uruguayn maajoukkueeseen, joka voitti pronssia vuoden Melbournen kesäolympialaisista 1956. Hän oli mukana maan olympiajoukkueessa myös neljä vuotta myöhemmin Roomassa, missä Uruguay sijoittui kahdeksanneksi.

## Lähteet
* Carlos Blixen Bio, Stats and Results  Olympics at Sports-Reference.com 

### Viitteet